PAKKUMUSE ESITAMISE ETTEPANEK							

Põlva Vallavalitsus korraldab Põlva Vallavalitsuse 01. veebruari 2019 määruse nr 2 „Hankekord“ alusel alla lihthanke piirmäära jääva menetlusega riigihanke „Detailplaneeringu koostamine“ ning teeb ettepaneku esitada hinnapakkumus.

1.	ÜLDOSA
Hankija nimi:		Põlva Vallavalitsus
Hankija registrikood:		75038581
Hankija kontaktandmed:		Kesk 15, 63308 Põlva linn
Hankija esindaja, hanke eest 		Mihkel Kala
vastutav isik ja täiendav info:		e-post: mihkel.kala@polva.ee 
Riigihanke nimetus:		„Detailplaneeringu koostamine“ 
Hankemenetluse liik:		Alla lihthanke piirmäära
Pakkumuse esitamise koht:		e-posti teel: mihkel.kala@polva.ee
Pakkumuse esitamise tähtpäev:		18. mai 2020. a
Pakkumuse eeldatav maksumus: 		6000 eurot

Põlva Vallavalitsus soovib hinnapakkumust Põlva linnas perspektiivse Kaasiku tn 9 maaüksuse detailplaneeringu (edaspidi detailplaneering) koostamiseks. Planeeringuala suurus on ca 4740 m2 vastavalt Põlva Vallavalitsuse 06.05.2020. a korralduse nr  2-3/207. „Põlva linnas perspektiivse Kaasiku tn 9 maaüksuse detailplaneeringu koostamise algatamine“ lisale.
1.1.	Detailplaneering on algatatud Põlva Vallavalitsuse 06.05.2020. a korraldusega nr  2-3/207 „Põlva linnas perspektiivse Kaasiku tn 9 maaüksuse detailplaneeringu koostamise algatamine“.
1.2.	Detailplaneeringu koostamise eesmärgiks on rajada alale psüühilise erivajadusega inimeste eluhoone, määrata krundi piirid, hoonestusala, ehitusõigused, arhitektuurilised ja kujunduslikud tingimused psüühilise erivajadusega inimestele mõeldud erihooldekodu rajamiseks. Planeeringuga lahendatakse sobiva suurusega krundile juurdepääs Kaasiku tänavalt, tehnovõrkude ja -rajatiste võimalik paiknemine ning määratakse haljastuse ja heakorrastuse põhimõtted. 
1.3.	 Detailplaneeringu koostamise aluskaardiks on vajalik koostada topo-geodeetiline uuring.

Tööde kirjeldus
Käesoleva riigihanke eesmärk on Põlva linnas perspektiivse Kaasiku tn 9 maaüksuse detailplaneeringu koostamine.
1.3.	Planeeringu koostaja peab koostama planeeringulahenduse vastavalt detailplaneeringu koostamise eesmärgile ja lähteseisukohtadele, arvestades sealjuures kehtivaid õigusakte, planeeringuid, arengukavasid, strateegiaid, standardeid jm asjassepuutuvaid dokumente.
1.4.	Planeeringu koostaja kohalolu avalikul arutelul on vajalik.
1.5.	Detailplaneeringu koostamisel tuleb lähtuda planeerimisseaduses (PlanS) sätestatud nõuetest ning planeering vormistada vastavalt riigihalduse ministri 17.10.2019 määrusega nr 1.1-1/50 kehtestatud „Planeeringu vormistamisele ja ülesehitusele esitatavad nõuded“.

2.	NÕUDMISED PAKKUMUSELE
2.1.	Esitatav pakkumus peab vastama hankes esitatud tingimustele ja nõuetele. Alternatiivsete pakkumuste esitamine ei ole lubatud.
2.2.	Pakkumus peab olema jõus minimaalselt 60 päeva alates pakkumuse esitamise tähtpäevast.
2.3.	Pakkumus tuleb esitada eesti keeles.
2.4.	Pakkumus esitada detailplaneeringu koostamise ja vajalike uuringute teostamise kohta.
2.5.	Elektrooniliselt esitatud pakkumus (e-posti teel) peab olema digitaalselt allkirjastatud pakkuja juriidilise esindaja, volitatud isiku või pakkumuse eest vastutava isiku poolt.
2.6.	Edukaks pakkumiseks tunnistatakse madalaima maksumusega pakkumus.
2.7.	Pakkuja meeskonnas peab olema PlanS § 6 punktis 10 sätestatud nõudmistele vastav planeerija, kellel on vähemalt kolme aastane töökogemus.

3.	HANKELEPINGU SÕLMIMINE
3.1.	Hankija sõlmib edukaks tunnistatud pakkumuse esitanud pakkujaga hankelepingu vastavalt lisale 1.
3.2.	Hankelepingu sõlmimisel on aluseks pakkumuse esitamise ettepanek ja pakkumus.
3.3.	Hankija võib loobuda lepingu sõlmimisest ja lükata pakkumus tagasi, kui ilmnevad asjaolud, mille puhul osutub hankelepingu sõlmimine võimatuks.

4.	LÄBIRÄÄKIMISTE PIDAMINE JA KÕIGI PAKKUMUSTE TAGASILÜKKAMINE
4.1.	Hankija lükkab tagasi kõik pakkumused, mis ei vasta hanketeates ja selle lisades nõutud tingimustele.
4.2.	Hankijal on õigus pidada hanketingimustele vastavate pakkumuste esitanud pakkujatega, läbirääkimisi esitatud pakkumuse sisu ja maksumuse ning hankelepingu tingimuste üle osas, mida hankija ei ole pakkumuse esitamise ettepanekus ja selle lisades määranud kohustuslike nõuetena (nö mittesiduvad tingimused).
 
5.	ESITATAVAD DOKUMENDID
Pakkuja peab esitama alljärgnevad dokumendid:
-	hinnapakkumus vastavalt pakkumuse maksumuse vormile;
-	vajadusel volikiri pakkumuse esitamiseks;
-	pakkuja näitab pakkumuses ära moodustatava meeskonna koosseisu ja nende pädevused.

6.	LISAD
-	Pakkumuse maksumuse vorm.
-	Lisa 1 – Lepingu „Detailplaneeringu koostamise leping“ eelnõu.
-	Lisa 2 – Põlva Vallavalitsuse 06.05.2020. a korraldus nr  2-3/207 „Põlva linnas perspektiivse Kaasiku tn 9 maaüksuse detailplaneeringu koostamise algatamine“ koos lisaga (planeeringuala asendiplaan).
-	Lisa 3 – Planeeringu lähteseisukohtade projekt.

Pakkumuse maksumuse vorm 					

1.	Pakkuja kinnitus riigihankes osalemisel

Pakkuja andmed		
1) Pakkuja nimi:		
2) Registrikood:		
3) Aadress:		
4) Kontaktisik 
ja tema andmed:		
5) Telefon:		
6) Elektronposti aadress:		
7) Pank ja arvelduskonto nr:		

Esitame pakkumuse, mis sisaldab kõiki tegevusi antud hanke edukaks elluviimiseks muutumatu hinnaga.

2.	Riigihankele „Detailplaneeringu koostamine“ pakkumuse kogumaksumus
ilma käibemaksuta on:………………………… eurot
käibemaks 20%…………………………. eurot
Pakkumuse kogumaksumus koos käibemaksuga on:………………………….. eurot.

3.	Tuginedes oma ametialasele professionaalsusele, oleme pakkumuse koostamisel arvesse võtnud kõik tööd ja kulud, kaasa arvatud ka need tööd ja kulud, mis ei ole detailselt kirjeldatud pakkumuse esitamise ettepanekus ja selle lisades, kuid mis on vajalikud kirjeldatud tööde teostamiseks vastavalt esitatud nõuetele.
4.	Kinnitame, et meie majanduslik seisund võimaldab häireteta teostada hanke objektiks olevaid töid ja meie käsutuses on hankelepingu täitmise tagamiseks vajalikud rahalised vahendid.
5.	Kinnitame, et meie pakkumuse lahutamatuks osaks loetakse kõik dokumendid ning täiendavad lisad, mis on tehtud hanke käigus.
6.	Võtame kohustuse, et meie pakkumus on arvestanud kõiki töid ja nõudeid antud pakkumuse ja eelarve koostamisel.
7.	Käesolev pakkumus on jõus vähemalt 60 päeva alates pakkumuse esitamise tähtpäevast.
8.	Meeskonna  koosseis:

___________________________________________________________________________
(nimi, pädevus, töökogemus)
___________________________________________________________________________
(nimi, pädevus, töökogemus)

___________________________________________________________________
/allkiri/				/Juriidilise esindaja nimi/			/ametikoht/
(volitatud esindajal lisada volikiri)